**APROB**

 **PREFECT**

 **DR.ING. POPA AURELIAN**

**RAPORT - 2020**

**PLAN JUDEȚEAN DE MĂSURI**

**privind implementarea Strategiei Guvernului României de incluziune a cetăţenilor români aparţinând minorităţii rome la nivelul județului Dâmboviţa**

 **EDUCAȚIE**

Învățământul pentru elevii romi în județul Dâmbovița, în anul școlar 2019-2020, se desfășoară pe coordonatele incluziunii sociale, ale asigurării egalității de șanse, ale asigurării unui învățământ de calitate și ale evitării segregării. El este în concordanță cu Planul Județean de Măsuri pentru incluziunea cetățenilor români de etnie romă, aprobat la nivelul prefecturii Dâmbovița.

Pentru atingerea celor 4 obiective din Planul Județean de Măsuri au fost implementate , încă de la inceputul anului, o serie de acțiuni, după cum urmează:

**Obiectivul 1**. Cuprinderea și menținerea elevilor cu vârstă școlară și preșcolară în sistemul educațional.

**Acțiunea 1**: Crearea unei baze de date cu informații despre populația preșcolară și școlară de etnie romă din județul Dâmbovița.

**Acțiunea a fost implementată în proporție de circa 85 %.** A fost realizată acestă bază de date pe toate nivelurile de învățământ: preșcolar, primar, gimnazial și învățământ tehnic și profesional. Rămâne în derulare constituirea unei baze de

1. date cu studenții romi, bază de date ce va fi realizată în colaborare cu Universitatea Valahia din Târgoviște.

 Probleme deosebite a pus crearea bazei de date la nivel de învățământ preșcolar, deoarece părinții refuză să declare etnia copiilor . Astfel, populația școlară romă declarată arată după cum urmează:

**Total populație școlară romă declarată**: 2416, din care:

Preșcolar – 441; Primar: 1177; Gimnazial: 612; Liceal și profesional: 186.

S-a realizat și o statistică a populației școlare rome nedeclarate, bazandu-se pe informațiile luate de la unitățile de învățământ, de la UAT-uri și de la APRPE care arată în felul următor:

**Total populație școlară romă nedeclarată:** 3607, din care:

Preșcolar: 602; Primar:1523; gimnazial: 897; Liceal și profesional : 585.

După cum reiese din statisticile realizate se vede clar că populația școlară romă nedeclarată este mai mare decât cea declarată.

**Acțiunea 2**. Implicarea activă a cadrelor didactice, a mediatorilor școlari în ceea ce privesc acțiunile de înscriere și menținere a copiilor / elevilor în școală.

Cadrele didactice din școlile cu populație romă ca și mediatorii școlari s-au implicat activ în înscrierea elevilor și preșcolarilor în unitățile de învățământ, la început de ciclu școlar. Au fost organizate întâlniri cu părinții de către cadrele didactice diriginți sau învățători. Cei 13 mediatori școlari din județ au avut întâlniri în comunitate cu părinții elevilor și preșcolarilor. Până la această dată au fost efectuate în unitățile școlare cu specific rom cel puțin 2 întâlniri de acest fel. Acțiunea este în permanentă derulare pentru a asigura menținerea copiilor / elevilor în școală.

**Obiectivul 2**. Promovarea măsurilor afirmative privind locurile speciale pentru candidații romi în învățământul mediu și superior și oprtunitățile privind suportul financiar.

**Acțiunea 1.** Organizarea de campanii de informare în școli, licee și comunități de romi cu pondere însemnată de elevi romi în vederea promovării măsurilor afirmative.

Au fost derulate campanii de informare în aceste școli și comunități. Întâlnirile au fost programate începându cu luna aprilie. Ele au fost organizate de către inspectorul pentru minorități naționale în colaborare cu activiști ai APRPE. În acest sens a fost încheiat un protocol între Inspectoratul Școlar Județean Dâmbovița și Asociația Partida Romilor Pro-Europa.

În ceea ce privește învățământul universitar, au fost 29 recomandări pentru înscrierea la universitate, de către APRPE iar în urma discuțiilor cu reprezentanții Universității Valahia din Târgoviște, vor fi puse la dispoziția candidaților de etnie rromă un număr de 9 locuri speciale la domenii de licență și 4 locuri speciale la domeniile de master.

**Acțiunea 2.** Implementarea proiectului “Șansa a doua” pentru elevii care nu au terminat studiul a 8 clase și a programului Școală după Școală.

În prezent se desfășoară programul “Șansa a doua” pentru elevii care nu au terminat studiul a 8 clase în școlile: Școala Gimnazială “Smaranda Gheorghiu” din Târgoviște, Școala Gimnazială “Radu cel Mare” din Târgoviște și Liceul Tehnologic Petrol Moreni. Toate grupele solicitate sunt constituite, neexistând solicitări nerezolvate pentru acest tip de învățământ.

**Obiectivul 3.** Promovarea multiculturalității și protejarea culturii minorității rome

**Acțiunile 1 și 2.** Asigurarea și extinderea studiului limbii romani și a predării opționalelor de istoria și tradițiile romilor pentru elevii romi și neromi de la clasele a VI-a și a VII-a.

Din cei 2416 de elevi și preșcolari romi declarați, doar circa 550 studiază Limba romani maternă și Istoria și Tradițiile Romilor, acest lucru petrecându-se în 5 școli din județ: Liceul Tehnologic Cojasca (8 clase), Școala Gimnazială Gura Ocniței (2 grupe), Școala Gimnazială Românești - Potlogi (11 clase), Școala Gimnazială Telești Ludești (3 clase) și Școala Gimnazială Costești Vale (5 clase). Elevii de la Școala Gimnazială Telești Ludești și cei de la Școala Gimnazială Costeștii din Vale studiază limba romani doar la nivelul de învățământ primar, ambele cadre didactice calificate care predau această disciplină fiind absolvenți institutori cu direcția de studiu limba romani. La nivel gimnazial, Limba romani maternă este studiată la Școala Gimnazială Românești Potlogi și Școala Gimnazială Gura Ocniței, unde se studiază și Istoria și Tradițiile Romilor. Cadrele didactice din aceste școli sunt absolvente de studii universitare de licență cu specializarea Limba română –limba romani maternă. La liceul Tehnologic Cojasca se studiază limba romani si Istoria și tradițiile romilor atât la nivel de învățământ primar cât și gimnazial. Acolo există de altfel și singurul profesor pentru învățământul primar titular pe disciplina Limba romani maternă. Planurile cadru după care se studiază limba romani sunt planurile cadru de la învățământul primar și gimnazial pentru minoritățile naționale care studiază în limba română.

Începând cu anul școlar 2020-2021, s-a reușit introducerea studiului limbii romani materne la nivelul de învățământ primar și gimnazial la Școala Gimnazială Vizurești și Școala Gimnazială Râncaciov, pentru circa 250 de elevi.

La nivelul de învățământ liceal nu se studiază limba romani maternă și nici Istoria și tradițiile romilor.

Numărul de norme de limba romani și Istoria și tradițiile romilor la nivel de județ sunt de 6,07.

**Acțiunea 3**. Participarea la diferite concursuri și evenimente culturale în vederea promovării culturii rome.

Calendarul concursurilor cu specific rom prevedea perioada martie – iunie pentru desfășurarea acestora (Olimpiada națională de limba romani maternă, Concursul Național de Istoria și tradițiile Romilor și Concursul Național de Literatură Ștefan Fuli). Din cauza stării de urgență, aceste concursuri și manifestări culturale au fost sistate, urmând a se desfășura la o dată ulterioară.

Singurul eveniment cultural care a avut loc până în prezent a fost desfășurat în cadrul campaniei “Noi vrem respect” derulată de către APRPE.

**Obiectivul 4. Reducerea abandonului școlar și creșterea performanțelor școlare**

**Acțiunea 1.**  Identificarea familiilor ai căror copii se află în risc de abandon școlar.

Această acțiune s-a derulat în școlile cu specific rom din județ urmând a fi extinsă și la celelalte școli. S-au identificat elevii care nu beneficiază de tehnologie pentru desfășurarea online a cursurilor și s-au asigurat mijloacele necesare pentru aceștia.

**Acțiunea 2**. Identificarea elevilor cu performanțe scăzute și a cauzelor ce le determină.

Au fost identificați, în urma aplicării testelor inițiale și a studierii rapoartelor de la evaluările naționale, elevii cu performanțe reduse la învățătură. Aceștia au fost introduși de către școli în programe de remediere sau de pregătire suplimentară.

Printre cauzele performanțelor școlare scăzute identificate, enumerăm:

* Situația socio-familială defavorizată a familiilor elevilor;
* Situație materială precară a familiilor;
* Repetenție;
* Tendința de a folosii elevii la treburile casnice;
* Lipsa supravegherii elevilor , cauzată de plecarea în străinătate a cel puțin unuia dintre părinți.

**SĂNĂTATE**

 La nivelul județului Dâmbovița activează un numar de 36 asistenți comunitari și 7 mediatori sanitari dispuși în 27 localități rurale precum și în municipiile Târgoviște și Moreni, orașele Găești și Titu.

Principalele acțiuni derulate în conformitate cu obiectivele cuprinse în planul județean de măsuri sunt:

***I –*** *Creșterea speranței de viață a cetățenilor români de etnie romă prin sporirea accesului la serviciile de sănătate și sociale*

1. – peste 100 de persoane de etnie romă au fost sprijinite în obținerea actelor de identitate
2. – au fost identificate 75 de persoane neînscrise pe listele medicilor de familie, s-au transmis informațiile către medicii de familie, cu precădere a copiilor și a gravidelor în scopul obținerii calității de asigurat de sănătate.
3. – au fost consiliate, îndrumate, ajutate peste 500 de persoane de etnie romă în vederea obținerii unor beneficii socio-medicale ( certificate de încadrare în grad de handicap, ajutor social, alocație de stat, burse școlare, ajutor pentru încălzire,
4. - au fost desfășurate programe și acțiuni destinate protejării sănătății, promovării sănătății și în directă legătură cu determinanți ai stării de sănătate , respectiv stil de viață, alimentația sănătoasă, condiții de mediu fizic și social;
5. au fost efectuate activități de educație pentru sănătate: boli cu transmitere sexuală, hepatita,TBC. Au fost informați, instruiți atât persoane adulte cât și copii preșcolari, școlari de vârstă mică, clase de copii din ciclul gimnazial și elevi de liceu, peste 400 de persoane.
6. Au fost organizate în perioada 1 ianuarie 10 martie aproximativ 100 de acțiuni (discuții) de informare și conștientizare în comunitățile rome în scopul creșterii gradului de vaccinare.
7. 502 copii din comunitățile de romi au fost mobilizați de mediatorii sanitari și asistenții comunitari la cabinetele medicilor de familie pentru vaccinare.

***II*** *Promovarea unor atitudini și comportamente favorabile , a unui stil de viață sănătos pe perioada sarcinii și a alăptării la sân a copilului*.

1. Prin vizitele efectuate în comunitate, asistenții medicali comunitari și mediatorii sanitari au catagrafiat în primele două luni ale anului 2020, 1186 de femei de vârstă fertilă din etnia romă.
2. Au fost identificate 335 de femei gravide de etnie romă care au fost informate și consiliate în vederea promovării unui stil de viață sănătos pe perioada sarcinii.
3. 275 de tinere mame au fost monitorizate - prin vizite la domiciliu, au fost educate și învățate de asistenții comunitari și mediatorii sanitari despre practicile corecte de alăptare a sugarului , de nutriție a copilului și despe menținerea igienei habitatului.

***În perioada 15 martie -1 iulie toți asistenții medicali comunitari și mediatorii sanitari din județul Dâmbovița au derulat activități specifice contextului epidemiologic actual, astfel****:*

* monitorizarea persoanelor izolate la domiciliu - alte servicii (completare chestionare si declarații, înmânare adeverințe / alte documente)
* identificarea și monitorizarea persoanelor vârstnice în vederea sprijinirii pentru asigurarea nevoilor de bază si a asistenței medicale
* monitorizarea bolnavilor cronici
* distribuirea de alimente,
* distribuirea kitului de protecție covid-19
* tratament medical la domiciliu
* sprijin la efectuarea cumpărăturilor persoanelor din categoriile vulnerabile, alte servicii
* distribuirea rețetelor eliberate de medicii de familie + cumpărarea medicamentelor
* triajul epidemiologic în scoli și înregistrarea temperaturii în grafice
* triajul epidemiologic în grădinițe și înregistrarea temperaturii în grafice
* triajul epidemiologic în alte instituții ( primării, cabinete medicale, etc)

**PROTECȚIA COPILULUI**

Obiectivul 1. Creșterea gradului de integrare în familie a copiilor romi minori abandonați și a tinerilor care părăsesc apartamentele familiale în viața economico social

- Identificarea copiilor abandonați și a tinerilor internați în apartamente de tip familial -29

- Analiza situației familiale și asigurarea condițiilor necesare în vederea reintegrării copilului – 114

- S-au transmis către primăriile din județul Dâmbovița în vederea monitorizarii situației mamă-copil pentru **156 de mame minore**.

 **LOCURI DE MUNCĂ**

Agenția Județeană pentru Ocuparea Foței de Muncă ,asigură implementarea a măsurilor de prevenirea șomajului, protecție socială apersoanelor în căutarea unui loc de muncă ,organizează și coordonează activitatea de formare profesională și ocupare a forței de muncă. În anul 2020 s-au organizat 32 de cursuri de formare profesională:

* Bucătar
* Coafor
* Lucrător în comerț
* Patiser
* Mecanic auto
* Frizer
* Manechiurist
* Electician
* Contabil

Numărul total de șomeri înscriși în curs a persoanelor de etnie romă au fost de 28 de participanți .

Structura programelor de formare profesională pe forme de pregătire :

* Cursuri de inițiere - 7
* Cursuri de perfecționare -3
* Cursuri de calificare – 20
* Cursuri de specializare 2

**Persoane de etnie romă cuprinse în măsuri 1053**

**Personae de etnie roma încadrate în muncă - 183**

**CULTURĂ**

 Calendarul concursurilor cu specific rom prevedea perioada martie – iunie Olimpiada națională de limba romani maternă, Concursul Național de Istoria și tradițiile Romilor și Concursul Național de Literatură Ștefan Fuli . Din cauza pandemiei , aceste concursuri și manifestări culturale au fost sistate, urmând a se desfășura la o dată ulterioară

 **ADMINISTRAȚIE ȘI DEZVOLTARE COMUNITARĂ**

* Demersuri privind racordarea la rețeaua de gaze naturale pentru cartierul Prepeleac din municipiul Târgoviște;
* Îmbunătățirea accesului la serviciile de sănătate a persoanelor aparținând minorității rome;
* Asigurarea de servicii sociale de tip consiliere socială, psihologică, juridică pentru persoanele si familiile aparținând minorității rome aflate în dificultate;
* Implicarea activa a romilor în implementarea,monitorizarea și evaluarea programelor locale pentru persoanele aparținând etniei rome ;
* Catagrafierea persoanelor din zonă marginalizata precum cartierul Romlux din municipiul Târgoviște și zona Intrarea Teiș .

**Situația obiectivelor de investiții aparținănd și comunităților rome**

**pe PNDL II pentru anul 2020**

1. Braniștea – Construire grădiniță cu program prelungit cu 3 sălii de clasă în sat Braniștea, județul Dâmbovița, valoare 2.717.075,72 lei – finalizat în anul 2020
2. Braniștea – Amenajări exterioare de incinta și dotări pentru școala cu clasele I-VIII în comuna Braniștea, județul Dâmbovița, valoare 840.000,00 lei – finalizat în anul 2020
3. Băleni- Realizare dispensar medical în comuna Băleni sat Băleni-Români, județul Dâmbovița, valoare 1.808.432,30 lei – finalizat în anul 2020
4. Dragomirești – Modernizare străzi laterale în comuna Dragomirești județul Dâmbovița , valoare 6.894.950,34 lei – finalizat în anul 2020
5. Găești – Îmbunătățirea infrastructurii educaționale Grădinița cu program prelungit Inocența, oraș Găești , valoare 4.616.486,97 lei – finalizat în anul 2020
6. Găești – Îmbunătățirea infrastructurii antepreșcolare prin construirea unei creșe în oraș Găești , valoare 4.969.052,68 lei – finalizat în anul 2020
7. Găești – Dezvoltarea și modernizarea infrastructurii educaționale Școala Gimnazială Radu cel Mare , valoare 4.816.691,92 lei – finalizat în anul 2020
8. Gura Șuții – Modernizare drum – asfaltare, comuna Gura Șuții, județul Dâmbovița, valoare 4.390.580,65 lei – finalizat în anul 2020
9. Mănești – Poduri peste pârâuri Aninoasă: Pod pe ulița în Livada, Pod pe ulița spre ulița spre Stadion , Pod pe ulița La Neagu, în comuna Mănești, județul Dâmbovița, valoare 1.393.024,40 lei – finalizat în anul 2020
10. Niculești – Modernizare drumuri locale în comuna Niculești, Sat Ciocănari, județul Dâmbovița, valoare 1.369.887,81 lei – finalizat în anul 2020
11. Niculești – Reabilitarea și dotarea școala cu clasele I-VIII, sat Niculești, comuna Niculești, județul Dâmbovița, valoare 2.878.821,00 lei – finalizat în anul 2020
12. Târgoviște – Extinderea și amenajare Creșă în zona Grădiniței nr.8 Târgoviște, valoare 2.878.821,00 lei – finalizat în anul 2020
13. Târgoviște – Extinderea, reabilitare (consolidare, recompartimentare), modernizare și echipare Creșă nr.2 Târgoviște, valoare 3.537.282,47 lei – finalizat în anul 2020
14. Târgoviște – Extinderea, reabilitare (consolidare, recompartimentare), modernizare și echipare Creșă nr.2 Târgoviște, valoare 3.537.282,47 lei – finalizat în anul 2020
15. Târgoviște – Îmbunătățirea infrastructurii educaționale prin reabilitarea, modernizare și echiparea Grădinița cu program prelungit nr.13 Târgoviște, valoare 3.077.223,29 lei – finalizat în anul 2020
16. Târgoviște – Extinderea, reabilitare (consolidare, recompartimentare), modernizare și echipare Creșă nr.14 Târgoviște, valoare 4.937.317,14 lei – finalizat în anul 2020
17. Titu – Construire străzi în zona Titu Nou, județul Dâmbovița, valoare 6.016.581,95 lei – finalizat în anul 20

Situația obiectivelor de investiții aparținănd și comunităților rome

pe PNDL I pentru anul 2020

1. Ciocănești – Serviciile de proiectare și lucrările de modernizare drum comunal care face legătura între următoarele sate ale Comunei Ciocănești: Decindea, Turciți, Urziceanca, Vizurești, Crețu în lungime de 25 km/40.142.067,41, valoare 6.016.581,95 lei – finalizat în anul 2020
2. Corbii mari – Sistem de alimentare cu apă în comuna Corbii Mari/10.685.076,00, valoare 4.316.093,06 lei – finalizat în anul 2020
3. Produlești – Rețea de canalizare și stație de epurare în localitatea Costeștii din Deal, comuna Produlești/3.032.043, 59 lei – finalizat în anul 2020

**JUSTIȚIE ȘI ORDINE PUBLICĂ**

La obiectivul Creșterea gradului de încadrare în structurile poliției , au fost consiliați 84 de elevi de etnie roma în vederea participării acestora la concursul de admitere la poliție și jandarmerie . Un număr de 2 persoane au participat pe locurile speciale pentru romi .

 În anul 2020 au fost puși în legalitate un număr de 1560 persoane de etnie roma care au solicitat ,o parte solicitarea unui act de identitate pentru prima dată sau expirarea termenului de valabilitate

 **Pe linie de stare civilă s-au făcut demersurile necesare pentru întocmirea a 1229 acte de naștere ,193 acte de căsătorie și 1015 certificate de decese pentru cetățenii de etnie roma**

Întocmit ,

Jr. Nicolae Iordache